Den Vest-Sjællandske Avis, 1819-04-03
(Fortsat.) Den 15de Marts fremlagde Financeministeren Baron Louis i de Franske Deputeredes Kammer Budgettet for indeværende Aar, hvorved han sagde: Mine Herrer, den aarlige Skildring af Statens Fornødenheder har i flere Aar været een at Financeministeriets meest ubehagelige Forretninger. Denne Skildring, som hidintil blev forventet med Ængstelighed kan nu fremlægges med Haab. Om endog de Udsigter, under hvilke vi forelægge Dem dette Budget, ere ikke saa trøstelige, som vi kunne behøve at de maatte være, saa aabne de dog i det mindste en beroeliggende Udsigt. De Creditsummer, som det er os overdraget at forlange af Dem til Regieringens Brug i 1819, have ingen anden Bestemmelse end at befordre Landets Jnteresse. Den første Credit, som de have at aabne, er den, som den consoliderede Gield og det synkende Fond udkræver. Den Credit, som blev forlangt i Aaret 1818 til denne Udgift udgjorde 180 Millioner 102000; for Aaret 1819 beløber den sig til 232 Millioner. Denne Formerelse er stor, men ogsaa den sidste. Vort Lands fuldkomne Befrielse er Aarsagen dertil og Erstatningen derfor. Den havde endnu kunnet koste os 5 Millioner Renter mere, naar denne Summa ikke var bleven sparet ved det lykkelige Resultat af Underhandlingerne i Aachen. Til Civillisten udkræves 34 Millioner, til Ministeriet, for de udenlandske Anliggender 8, for Justitsvæsnet 17 Millioner 460000, for de Jndre 102 Millioner 700000, for Krigsvæsnet 192 Millioner 750000, for Marinen 45 Millioner 200000 og for Financerne 257 Millioner 100000 Franker, tilsammen 889 Millioner 210000 Franker. Ministeriet for de udenlandske Anliggender bruger i Aar 350000 Franker meere end i 1818, da dette Ministerium paa nye indlader sig i Forbindelser med forskiellige Europæiske Hoffer, saa er en saadan Forøgelse nødvendig. Krigsministeriet behøver 31 Millioner 600000 Franker mere end i Fior Marine-Departementet, som længe har været forsømt, trænger til langt større Understøttelser, men som man endnu maae opsætte en Tid. Naar Armeen bliver paa nye behørig organiseret, og andre nødvendige Jndretninger blive trufne, saa ville med de fredelige Udsigter ogsaa de aarlige Udgifter kunne formindskes. De Fremmedes Ophold kostede os aarligen 290 Millioner. Den Credit, som blev bevilget for Aaret 1818 beløb sig til 1106 Millioner 682000 Franker, hvoriblandt Udgifterne til de Fremmede, som ikke ville forekomme i 181 udgjorde 306 Millioner 728000 Franker. skiellen paa de ordentlige Udgifter i begge Aar udgiør saaledes 89 Millioner 256000 Franker. De Byrder, som vi nu have at bære maae ogsaa betragtes som at have naaet det høieste Punkt. Frankerige tabte ikke Modet i ulykkelige Tider, og da det nu er igien overladt til sig selv, og kan frit udvikle sine Kræfter, som vil dets Mod, understøttet af Deres, ikke fornægte sig. Efterat Financeministeren havde holdet denne Tale og tillige viist, at de 290 Millioner som de fremmede Armeers Underholdning hidintil havde kostet ikke kunde ganske undværes, efterat de vare bortdragne, da Occupationen og Betalingen for dens Ophøretse havde betynget den store Bog med 83 Millioner Renter, foruden de 34 til at betale de resterende Summer, saa at dens Passivum var steget fra 63 til 192 Millioner, saa fremlagde han et Kongeligt Lovudkast, hvorover Kammeret skal debattere. De Deputeredes Forbaufelse over Størrelsen af de forlangte Summer gav sig tydelig tilkiende. – Naar dette Lovforslag er antaget, faa mener man at Kammernes Møder blive ophævede.